Tisztelt színház igazgató Úr!

Vadonatúj művem bemutatása, illetve színpadra vitele ügyében írok önöknek. Elsősorban a fiatal generációhoz szeretném eljuttatni ezt a művet, mivel fő témája a boldogságkeresés és úgy gondolom, hogy a mai világban az embereknek eltorzult képük van a boldogságról. Művemben szemléletesen jelenítem meg a boldogsághoz vezető összes utat, a pénzt, a hatalmat és az öncélú tudást, de számomra mégis csak egy létezik: az igaz szerelem. Ez a titok nyitja! Ezt szeretném bebizonyítani a fiataloknak: a szerelem által olyan élményeket élhetnek át és kaphatnak a másik embertől, ami építi és formálja őket és soha senki nem veheti el tőlük. Ellentétben a kézzel fogható boldogságforrásokkal, ugyanis ezek által az emberek kapzsivá válhatnak és öncélúvá válhatnak.

A könnyebb befogadás érdekében javasolnám, hogy a művet aktualizáljuk, modernebb eszközökkel keltsük életre. A történetet jócskán újragondolva áthelyeznénk a fantázia világából a mai világba. A két világot két különböző társadalmi ranglétrán álló család szimbolizálná. A közös pont egy nagy cég, ahol Tünde a vezérigazgató lánya, gyakornoki állása miatt találkozik az alacsony munkakörben dolgozó Csongorral. Míg Csongor életcéljait, vágyait szeretné elérni: ezek nemes célok de Tünde megismerésével konkréttá válnak: ugyanis Tünde ki akar szakadni a pénz és a hatalom által uralt világból. Mindkettőjüket a családja húzza vissza, megspékelve Miriggyel, aki meg akarja akadályozni főszereplőink céljának beteljesülését.

A történetet modern köntösbe bújtatnánk fiatal szereplők felléptetésével, akik nem követve a mű régies nyelvhasználatát, mai kifejezésekkel, szlengekkel, nyelvi fordulatokkal teszik élvezetesebbé az előadást. Valamint a színekkel és hang effektekkel lehetne még játszadozni.

Viszont mellőzném a modern technikai eszközök használatát, hiszen ezek is a pénzre és a hatalomra utalnak és ezek használatával teljes ellentmondásba kerülnénk a mű mondanivalójával. Ez rávilágítana arra, hogy ezek a dolgok nélkül is elérhetővé válik a boldogság. Fontosnak tartom, hogy megtartsuk a színháznak ezt a sajátosságát, ami például megkülönbözteti a darabot egy mozifilmtől.

Visszatérve, az embereknek most is a boldogság megtalálása a legfőbb céljuk az életben, mindenki más-más eszközökkel akarja elérni. Úgy érzem ez a mű megmutathatná nekik a helyes utat, mint ahogy Csongor és Tünde egymásra találása is bebizonyítja azt, hogy a szerelem képes felülkerekedni azokon a gátakon, amelyeket kegyetlen világunk képez körénk.

Budapest, 2016. március 12.

Vörösmarty Mihály